සිවු හැවිරිදි එකම දරුවා ඉන්ධන ටැංකිය මත තබාගෙන යමින් සිටි අඹු -සැමි යුවළක් රැගත් යතුරුපැදියක් ඊයේ (21) පිළියන්දල ජාලියගොඩදී අනතුරකට ලක්වීමෙන් දරුවා සහ පියා මියගිය බව පිළියන්දල පොලිසිය පවසනවා.අනතුරින් මියගොස් ඇත්තේ මිරිහානේ, සාලාව පාරේ පදිංචිව සිටි ප්‍රදීප් උදය කුමාර (32) හා ඔහුගේ පුතු වන සදෙව් අබිරාශ්ය (අවුරුදු 4).අඹු-සැමි යුවළ කුඩා දරුවා සමඟ පිළියන්දල දම්පේ ප්‍රදේශයේ නිවෙසක තාවකාලිකව නැවතී සිටින අතර ඊයේ උදේ දරුවා දිවා සුරැකුම් මධ්‍යස්ථානයට යොමු කර ඔවුන් දෙදෙනා රැකියාවට යෑම සඳහා කොළඹ දෙසට යමින් සිටියදී මෙම අනතුර වී ඇති බවයි වාර්තා වන්නේ.